সপ্তম দিনে মতুয়াদের আমরণ অনশন, আজ কী ছবি দেখুন

উত্তর ২৪ পরগনা: এসআইআর আবহে আমরণ অনশনে (Hunger Strike) মতুয়ারা (Matua)। উত্তর ২৪ পরগনা জেলার ঠাকুরনগর ঠাকুরবাড়িতে মতুয়াদের অনশন আজ সপ্তম দিনে পড়ল। এই অনশনরত অবস্থায় গতকাল পর্যন্ত চারজন অসুস্থ হয়ে হাসপাতালে ভর্তি ছিলেন। এদের মধ্যে তিনজন হাসপাতাল থেকে ফিরে এসে আবার অনশন মঞ্চে অনশনে বসেছেন। অন্যদিকে, বনগাঁ হাসপাতালে নিতাই মন্ডল নামে নদিয়া জেলার রানাঘাটের বাসিন্দা এক অনশনকারী ভর্তি রয়েছে। তবে যারা অনশন মঞ্চে রয়েছে তাদের শরীর ভীষণ দুর্বল হয়ে পরে। নিয়ম করে নিয়মিত চিকিৎসক দল তাদের শারীরিক পরীক্ষা করছেন বলে জানা গিয়েছে। পাশাপাশি, বুধবার থেকে মতুয়া মহাসঙ্গের সভাপতি তথা রাজ্যসভার সাংসদ মমতা বালা ঠাকুর (Mamata Bala Thakur) অনশন মঞ্চে অনশন শুরু করবেন। যারা অনশন করছেন তারা মমতাবালা ঠাকুরের (Mamata Bala Thakur) অনশন ঘোষণা করায় অনেকটা মানসিক জোর পেয়েছেন বলে জানিয়েছেন।

মতুয়াদের ধর্মীয় এবং সাংস্কৃতিক কেন্দ্র হিসেবে পরিচিত ঠাকুরনগরের ঠাকুরবাড়িতে গত ৫ নভেম্বর থেকে আমরণ অনশন চলছে। নেতৃত্বে রয়েছেন তৃণমূল প্রভাবিত অল ইন্ডিয়া মতুয়া মহাসঙ্ঘের সঙ্ঘাধিপতি ও রাজ্যসভার সাংসদ মমতাবালা ঠাকুর। তিনি একাধিকবার বলেছেন, SIR হলে রাজ্যের প্রায় ২ কোটি মানুষের ভোটাধিকার সংকটে পড়তে পারে, আর তার ৯৫ শতাংশই হবেন মতুয়া সম্প্রদায়ের মানুষ। এই উদ্বেগ, অভিযোগ এবং প্রতিবাদকেই কেন্দ্র করে ঠাকুরনগরে দিন গড়াচ্ছে উত্তেজনা, অসুস্থ হচ্ছেন প্রতিবাদকারীরা। ইতিমধ্যেই ৯ জনের বেশি অনশনকারী অসুস্থ হয়ে চিকিৎসাধীন, হাসপাতাল সূত্রে এমনই খবর। এর মধ্যেই SIR বিরোধিতা আন্দোলন আরও আবেগঘন রূপ নেয় প্রফুল্লর মৃত্যুর ঘটনায়।

আরও পড়ুন: ‘প্রতি ৪ জনে ১ জনের দরজায় এখনও পৌঁছায়নি BLO’, আজই শেষ দিন—উদ্বেগ ভোটারদের মধ্যে

ঠাকুরনগরে অনশনের আজ সপ্তম দিন। যে ২১ জন গত ৫ তারিখে অনশন শুরু করেছিলেন তাদের মধ্যে একজন শুধু বনগাঁ হাসপাতালে ভর্তি রয়েছে বাকি সবাই অনশন মঞ্চে রয়েছেন বলে জানা গিয়েছে। বুধবার বিকেলে সিপিএমের শতরূপ ঘোষ অনশন মঞ্চে আসতে পারেন বলে জানা গেছে।

দেখুন খবর: